《伯温索诗贺令姊夫生朝》
宋代·陈藻

一生开读度残年，纠者劳劳与办钱。
恰似丛林充化士，历多世态得真禅。
忽教衰老亲题疏，也且低垂敢自贤。
随顺却遭开眼白，屈伸谁识草经玄。
官催租赋鞭笞急，家乏憔苏色语煎。
节序酒肴虽可废，妻孥沟壑恐将填。
不成底事空归去，别问良媒解倒悬。
乐内太深颜氏子，生朝索贺郭郎篇。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。